કોંગ્રેસે આજે તેના 76 ઉમેદવારાના લિસ્ટ પછી વધુ એક લિસ્ટ બહાર પાડ્યું છે જે મુજબ ઠાકોર સેનાના નેતા અલ્પેશ ઠાકોરને રાધનપુરથી ટિકિટ ફાળવવામાં આવી છે. આ સમાચાર મળતા જ ઠાકોર સેનામાં ખુશીનો માહોલ સર્જાયો હતો. અને આજે ઉમેદવારી ફોર્મ ભરવાનો છેલ્લો દિવસ હોવાના કારણે અલ્પેશ ઠાકોર રાધનપુરમાં ઉમેદવારી ફોર્મ ભરવા તેમના કાર્યકર્તાઓ સાથે પહોંચ્યા હતા. વધુમાં તેઓ અહીં એક જનસભા પણ યોજશે અને લોકોને તેમને વોટ આપવા માટે અપીલ પણ કરશે.